L 138/24 Jurnalul Oficial al Uniunii Europene 4.6.2010 DECIZIA COMISIEI din 3 iunie 2010 de modificare a Deciziei 2008/721/CE în ceea ce privește indemnizațiile plătite membrilor comitetelor ştiințifice și experților în domeniul siguranței consumatorului, al sănătății publice și al mediului (2010/309/UE) COMISIA EUROPEANĂ, având în vedere Tratatul privind funcţionarea Uniunii Europene, în special articolele 168 şi 169, întrucât: (1) Articolul 19 din Decizia 2008/721/CE a Comisiei din 5 septembrie 2008 de instituire a unei structuri consul- tative compuse din comitete ştiințifice şi experți în domeniul siguranței consumatorilor, al sănătăţii publice şi al mediului şi de abrogare a Deciziei 2004/210/CE () stipulează că membrii comitetelor ştiințifice, consilierii ştiințifici din cadrul corpului de consilieri privind evaluarea riscului (denumit în continuare „corpul de experţi”) şi experții externi au dreptul la plata unei indemnizaţii pentru participarea la reuniuni ale comi- tetelor, seminare tematice, grupuri de lucru şi alte reuniuni şi evenimente organizate de Comisie, precum şi pentru îndeplinirea funcţiei de raportor în cazul unei probleme specifice. Anexa III la Decizia 2008/721/CE stabilește cuantumul indemnizațiilor de plătit membrilor comitetelor ştiințifice, consilierilor ştiințifici din corpul de consilieri şi experţilor externi. În prezent, indemnizaţii pentru participare la reuniuni pot fi plătite numai experților care au fost fizic prezenți la reuniunile în cauză. Tehnologiile moderne permit schimburi de opinii între experţi în cadrul unor reuniuni virtuale utilizând dispozitive audiovideo sau aplicații online. Utilizarea acestor instrumente va permite o mai largă participare a experţilor la activitatea comitetelor ştiințifice și, în același timp, va reduce impactul asupra mediului și costurile, precum și timpul necesar pentru deplasări al experților. În cazul participării la distanţă prin mijloace electronice, cuantumul indemnizației trebuie corelat cu durata () JO L 241, 10.9.2008, p. 21. reuniunii (participare de scurtă durată, pe parcursul unei zile întregi sau numai dimineața ori numai după-amiaza). (5)  Din aceste motive, este necesar să fie adaptate indemni- zațiile de participare ale membrilor, consilierilor şi experților. Articolul 19 și anexa III la Decizia 2008/721/CE ar trebui modificate în consecință, ADOPTĂ PREZENTA DECIZIE: Articolul 1 Decizia 2008/721/CE se modifică după cum urmează: 1. La articolul 19, primul paragraf se înlocuiește cu următorul text: „Membrii comitetelor ştiințifice, consilierii ştiințifici din cadrul corpului de consilieri şi experții externi au dreptul la plata unei indemnizații pentru participarea la fața locului sau de la distanță la reuniuni ale comitetelor, la seminare tematice, la grupuri de lucru și la alte reuniuni şi evenimente organizate de Comisie, precum și pentru îndeplinirea funcției de raportor în cazul unei probleme specifice, în conformitate cu anexa IIl.” 2. Anexa III se înlocuieşte cu textul anexei la prezenta decizie. Articolul 2 Prezenta decizie intră în vigoare în ziua următoare datei publicării în Jurnalul Oficial al Uniunii Europene. Adoptată la Bruxelles, 3 iunie 2010. Pentru Comisie Președintele JosE Manuel BARROSO